**ΠΡΟΛΟΓΟΣ, ΣΚΗΝΗ 1η , ΜΟΝΟΛΟΓΟΣ ΕΛΕΝΗΣ (ΣΤΙΧΟΙ 1 – 82)**

Η Ελένη **βγαίνε**ι από την κεντρική πύλη του ανακτόρου του βασιλιά της Αιγύπτου Θεοκλύμενου και ενημερώνει τους θεατές για τον **τόπο** που βρίσκεται . Είναι η **Αίγυπτος** , στην οποία βασίλευε ο νεκρός πια Πρωτέας που κατοικούσε στο νησί Φάρο μαζί με τη γυναίκα του τη νηρηίδα Ψαμάθη . Μαζί της έκανε δύο παιδιά , τον Θεοκλύμενο και τη Θεονόη που ήταν μάντισσα .



Εικόνα . Ειδικό Γυμνάσιο Ηρακλείου, "Τα αρχαία αλλιώς"

Στη συνέχεια (στίχος 18) η ηρωίδα δίνει **πληροφορίες για τον** **εαυτό της** (αυτοσυστήνεται). Είναι κόρη του Τυνδάρεω , βασιλιά της Σπάρτης, και της Λήδας . Αναφέρει όμως και τη φήμη ότι είναι κόρη του Δία και της Λήδας .



***«Τα βάσανα μου θα σας ιστορήσω****»*

Από το στίχο 26 και μετά μιλάει για **τα βάσανα της στο παρελθόν** :

**1.** Η Αφροδίτη την έταξε ως δώρο στον Πάρη για να την κρίνει την πιο όμορφη ανάμεσα στις θεές (Αθηνά , Ήρα).

**2.** Η Ήρα όμως οργίστηκε από την πράξη αυτή της Αφροδίτης και γι’ αυτό δίνει στον Πάρη ένα είδωλο της Ελένης , ενώ την πραγματική την μετέφερε ο Ερμής στην Αίγυπτο , στο παλάτι του Πρωτέα.

**3.** Ωστόσο έγινε ο τρωικός πόλεμος και όλοι οι Έλληνες καταριούνται την Ελένη , γιατί τη θεωρούν προδότρια , άπιστη και υπεύθυνη για τον πόλεμο . Η Ελένη αντέχει να ζει , γιατί ο Ερμής της είχε πει ότι θα συναντηθεί ξανά με τον Μενέλαο και θα επιστρέψει στη Σπάρτη .

Όμως μετά το θάνατο του Πρωτέα **νέα βάσανα** έρχονται να τη βρουν . Ο νέος βασιλιάς , ο **Θεοκλύμενος** , **θέλει να την παντρευτεί χωρίς τη θέληση της** . Η Ελένη βρίσκει καταφύγιο στον τάφο του Πρωτέα (προσπέφτει ικέτισσα) για να αποφύγει αυτόν τον γάμο .

**ΔΕΥΤΕΡΗ ΣΚΗΝΗ**

**ΔΙΑΛΟΓΟΣ ΕΛΕΝΗΣ – ΤΕΥΚΡΟΥ (στίχοι 83 – 191)**

Μόλις βλέπει την Ελένη (στίχος 87) **θέλει να τη σκοτώσει** με το τόξο του, γιατί αυτή που βλέπει μπροστά του μοιάζει πάρα πολύ με την Ελένη, την αιτία του πολέμου .

Ο **Τεύκρος** εμφανίζεται στη σκηνή και αναρωτιέται σε ποιο παλάτι βρίσκεται .

Στη συνέχεια δικαιολογεί την οργή του λέγοντας ότι η Ελλάδα τη μισεί και αρχίζει να εξιστορεί τις **περιπέτειες** του, πως **ο πατέρας του**, ο Τελαμώνας, **τον εξόρισε** , γιατί δεν κατάφερε να σταματήσει το θάνατο του αδελφού του (Ο Αίας ο Τελαμώνιος αυτοκτόνησε , γιατί μετά το θάνατο του Αχιλλέα δεν πήρε εκείνος τα όπλα του).

Παρακάτω (στίχος 105) η Ελένη παίρνει **πληροφορίες** για τον πόλεμο στην Τροία και για τα αγαπημένα της πρόσωπα :

1. ο Μενέλαος πνίγηκε μαζί με το είδωλο επιστρέφοντας από την Τροία ,

2. η μάνα της κρεμάστηκε ντροπιασμένη ,

3. τα αδέλφια της έγιναν αστέρια στον ουρανό ή αυτοκτόνησαν και αυτά εξαιτίας της Ελένης

Η Ελένη που καταλαβαίνει ότι ο Τεύκρος κινδυνεύει , αν τον ανακαλύψει ο Θεοκλύμενος , τον προτρέπει να φύγει γρήγορα από τη χώρα . Ο Τεύκρος ευχαριστεί την Ελένη και αποχωρεί .

Ο Τεύκρος εξηγεί στην Ελένη ότι έφτασε εκεί για να συμβουλευτεί την μάντισσα Θεονόη για το ταξίδι του στην Κύπρο όπου , σύμφωνα με χρησμό του Απόλλωνα , θα χτίσει εκεί μια νέα Σαλαμίνα .

****

Ειδικό Γυμνάσιο Ηρακλείου "Τα αρχαία αλλιώς"